ཀརྨ་པ་རྒྱ་གར་དུ་ཕེབས་དགོས་དོན་གཙོ་བོ་ཀརྨ་ཀམ་ཚང་གཙོ་བོར་གྱུར་པའི་བཀའ་བརྒྱུད་པའི་དབང་ལུང་ཁྲིད་གསུམ་ཞུ་ཆེད་ཡིན་གསུངས་པ་ཞིག་དྲན།གོང་ས་མཆོག་གིས་ཐུགས་ཁུར་བཞེས་ཏེ་ཁྲ་འགུ་རིན་པོ་ཆེ་ཁོང་གི་ཡོངས་འཛིན་དུ་བསྐོ་བཞག་གམ་བློ་འདོན་གནང་བ་ཡིན་ནམ།སྤྱིར་ན་ཀརྨ་པ་ཕྱི་ལོགས་སུ་ཕེབས་ནས་བཀའ་བརྒྱུད་པའི་བླ་མ་སུ་སུའི་དྲུང་ནས་བཀའ་བརྒྱུད་པའི་ཆོས་སྐོར་ཞུས་མིན་ང་ལ་ཆ་རྒྱུས་ཆེན་པོ་མེད།ཁོང་གི་བཀའ་བརྒྱུད་པའི་ཆོས་སྐོར་ཞུ་སའི་རྩ་བའི་བླ་མ་གཙུག་གི་ནོར་བུ་སུ་ཡིན།ཁོང་ཕྱི་ལོགས་ལ་ཕེབས་པའི་རྗེས་སུ་རྡོ་རྗེ་གདན་དུ་བཀའ་བརྒྱུད་པའི་སྨོན་ལམ་ཞིག་གཟབ་རྒྱས་ངང་འཚོག་རྒྱུ་བྱུང་།དེ་བཞིན་ཁོང་གི་རྗེས་འཇུག་པ་ཚོར་དཀར་ཟས་བསྟེན་དགོས་པའི་བཀའ་སློབ་ནན་ཏན་དུ་གསུངས།ཡང་སྨོན་ལམ་སྐབས་དབུ་རེག་དང་ཆོས་གོས་ཚད་ལྡན་མནབས་དགོས་པའི་བཀའ་སློབ་བཟང་པོ་ཡང་ཡང་གནང་།ད་དུང་ཁོར་ཡུག་སྲུང་སྐྱོབ་སྐོར་ཡང་ཕྱག་ལས་གནང་།ཁོང་གི་ལྗགས་རྩོམ་དབྱིན་དེབ་ཁག་ཅིག་བཞུགས།བོད་ཡིག་ནང་ག་འདྲ་ཡོད་མེད་ངས་མ་མཇལ།